cyanic-selkie/wikianc huggingface dataset:
היחידות להגנת העם
הקרב על כובאני
הקרב על העיר כובאני בין ה-YPG למדינה האסלאמית נמשך כמה חודשים, תחילתו מאופיינת בהתקדמות איטית של המדינה האסלאמית וכיבוש שכונות שונות בעיר, עד לנקודה בה כמעט כולה נכבשה. ההתנגדות הכורדית למדינה האסלאמית, והפחד מכך שעלול להתבצע בעיר טבח אם אכן תיפול בידיהם הובילה להתערבות הקואליציה הבינלאומית בראשות ארצות הברית והירתמותה לעזרת הכורדים. תוך כמה חודשים הצליחו הכוחות הכורדים בעזרת הסיוע האווירי לכבוש מחדש את העיר ולסלק ממנה את הג'יהאדיסטים. הכורדים ניצלו את הניצחון כדי להמשיך ולשחרר כפרים כורדיים נוספים באזור וליצור רצועת ביטחון מסביב לכובאני. הקרב זכה לסיקור נרחב במדיה העולמית עקב ההבדלים העמוקים בין הצדדים הלוחמים, האחד, ארגון טרור אכזרי המעוניין לכבוש את העולם וטובח במיעוטים, והשני, ארגון דמוקרטי חילוני וליברלי התומך בזכויות אדם, זכויות מיעוטים ושוויון מגדרי.
רצח העם היזידי
באוגוסט 2014 כבשה המדינה האסלאמית שטחים רבים בסוריה ובעיראק, בין השאר את אזור סינג'אר (בכורדית - שינגאל) שבצפון עיראק ליד הגבול עם סוריה, בו מתגוררים בעיקר יזידים. העיר סינג'אר עצמה, הממוקמת על ההר סינג'אר, נותרה נצורה בידי כוחות המדינה האסלאמית כשאינה יכולה להתנגד להם עקב כך שכוחות הביטחון שהגנו על העיר נטשו אותה בזמן המתקפה. פעילי המדינה האסלאמית החלו לבצע טבח המוני בכפרים היזידים שבסביבת העיר והתקדם לאט לאט אל עבר כיבוש העיר עצמה, ההערכות הן כי מדובר על כ-5,000 יזידים שנטבחו ואלפים אחרים שנאנסו לקבל עליהם את דת האסלאם, בעיר עצמה היו נצורים כ-50,000 יזידים. כמה ימים לאחר המתקפה של המדינה האסלאמית החל לחץ בינלאומי לעצור את מעשי הטבח ולהציל את היזידים, לשם כך ארצות הברית חברה לארגון ה-YPG כך שהוא יפתח דרך בטוחה מהעיר סינג'אר אל שטח רוג'בה שבסוריה ויקבל סיוע אווירי מהאמריקאים. לאחר שכוחות ה-YPG פתחו את הדרך, נכנסו כוחות הPKK (המחתרת הכורדית בטורקיה) והחלו להעמיס את האזרחים על משאיות לתוך רוג'בה ובכך פינו 50,000 יזידים מסכנת ההשמדה של המדינה האסלאמית. מעט לאחר מכן הכורדים כבשו מחדש את האזור מידי המדינה האסלאמית בעזרת סיוע אווירי וקרקעי של ארצות הברית ובריטניה. יש לזכור שהיזידים הם אינם כורדים, ואזור סינג'אר נמצא בעיראק ולא בסוריה, ולמרות זאת ה-YPG התגייסו לעזרתם והיו הכוח העיקרי במבצע, כשלוחמים רבים נהרגו ונפצעו במהלכו.
הכוחות הסוריים הדמוקרטיים
לאחר הקרב על כובאני, הכורדים המשיכו בכיבוש השטח של המדינה האסלאמית, כשהם ממשיכים לקבל סיוע אווירי מהקואליציה הבינלאומית, ובין היתר שחררו מידי המדינה האסלאמית את העיר הכורדית אל-חסכה, והצליחו לחבר בין המחוזות ג'זירה וכובאני כך שלא נותרו שטחים ברוג'בה שנצורים בין המדינה האסלאמית לטורקיה, וכך גם נסגר אחד משני מעברי הגבול בין המדינה האסלאמית לטורקיה. על מנת לחבר בין המחוזות ה-YPG היו מוכרחים לכבוש גם אזורים שאוכלוסייתם לא כורדית, אלא ערבית, ועל כך קיבלו ביקורת רבה בעיקר מצד טורקיה. הכורדים טענו בתגובה כי גם לאוכלוסייה זו עדיף שלטון כורדי משלטון המדינה האסלאמית, וכי הם נותנים חופש דת מלא לכל תושבי האזור, כך שהעובדה שהשלטון הוא כורדי אינה רלוונטית.
בסתיו 2015 הוקמו "הכוחות הסוריים דמוקרטיים" - SDF, כוח המשלב לכאורה בין המליציות המתונות של צבא סוריה החופשי (המורדים) וה-YPG ונועד להילחם במדינה האסלאמית. מטרת הארגון החדש הייתה לתת לטריטוריה החדשה בצפון סוריה (רוג'בה) גוון אתני גדול יותר, ולבטל את הרעיון של מדינה כורדית בצפון סוריה ואת הבעיות הצצות בעקבותיו, בעיקר העובדה שהכורדים ישלטו באוכלוסייה ערבית. בפועל, כ-80% מהכוח הלוחם ב-SDF מורכב מלוחמי ולוחמות ה-YPG. בשנה שלאחר הקמתו הכוח התקדם ביעילות נגד המדינה האסלאמית ושחרר טריטוריה רבה וערים גדולות מידיו, כשלרוב ליוו את המבצעים מטוסי הקואליציה שסיפקו סיוע אווירי.
ארצות הברית הודיעה פעמים רבות על תמיכתה הישירה בכוחות ה-SDF, וזאת לאחר שגם כאשר תמכו בגלוי ב-YPG, היססו להצהיר על כך באופן רשמי עקב כך שבעיני טורקיה נחשבים ה-YPG לארגון טרור, ולסניף של המחתרת הכורדית (ה-PKK) בסוריה. עם זאת, מעולם לא הובהרה המטרה הרשמית של הארגון החדש, ולא ברור אם הייעוד הסופי הוא לכבוש את כל סוריה, או רק להקים אוטונומיה דמוקרטית פלורליסטית בצפון סוריה.
ביוני 2017 החל המבצע לכיבוש העיר א-רקה מידי דאעש. בלחימה שנמשכה כארבעה חודשים הצליחו הכוחות הדמוקרטיים לכבוש את העיר ולנקות אותה לחלוטין מנוכחות דאעש, ונחשב לקרב הגדול ביותר של הקואליציה. הניצחון, יחד עם ניצחון הצבא העיראקי בקרב על מוסול הביאו לסיומה של דאעש כישות מדינית בעלת טריטוריה סדורה, כיוון שא-רקה ומוסול היו הערים המרכזיות בהן שלט הארגון.
מבצע מגן הפרת
בקיץ 2016 החלה הפלישה הטורקית לסוריה במה שמכונה בפיהם "מבצע מגן הפרת". הטורקים עצמם הודו שמטרת המבצע היא להילחם בארגוני הטרור שבסוריה, כשהעיקריים בהם הם המדינה האסלאמית וה-YPG. הדרישה של הטורקים מהכורדים הייתה שכוחות ה-YPG יפנו את העיר מנביז', עליה נלחמו הכורדים במדינה האסלאמית למעלה מחודשיים מעט לפני המבצע הטורקי, וייסוגו חזרה לצידו השני של הפרת. בשביל הכורדים דרישה זו נראתה לא הגיונית עקב תמיכת הקואליציה בהם במהלך כל המבצע, האבדות הגדולות שספגו במהלך הקרבות, ותמיכת התושבים הגדולה יחסית בעיר במשטר הדמוקרטי של ה-SDF. ארצות הברית, שתמכו בכורדים לאורך כל המבצע על מנביז', לפתע שינו את דעתם לאחר פלישת טורקיה וקראו לכורדים לסגת מהעיר, במה שנראה כבגידה בבעלי בריתם העיקריים בסוריה. בתחילה הכורדים סירבו לשתף פעולה עם התוכנית הטורקית, והתכתשויות קלות בין ה-SDF לטורקים הביאו לכך שמצד אחד שני טנקים טורקים הושמדו על ידי הכורדים, ומצד שני כמה חיילים כורדים נפלו בשבי של המיליציות שלחמו לצד הטורקים, וחיל האוויר הטורקי השמיד עמדות SDF, ופגע גם באזרחים החיים בשטח רוג'בה. לאחר כמה ימים נראה שהתערבות אמריקאית הובילה להפסקת העימותים והטורקים עברו להתמקד בהתקדמות נגד המדינה האסלאמית.
מתנדבים זרים
מאז תחילת המלחמה במדינה האסלאמית פנו אזרחים שונים מרחבי העולם אל ה-YPG מתוך עניין להצטרף לארגון ולעזור במאבק, חלקם ממוצא אתני כורדי שמשפחותיהם היגרו למדינות המערב, וחלקם הגדול יותר הזדהו עם המאבק הכורדי והיו מעוניינים לקחת בו חלק, בלי קשר למוצאם. כ-400 מתנדבים, רובם אזרחי אירופה וצפון-אמריקה, התגייסו לתפקידים קרביים בשורות ה-YPG, כשרבים מהם בעלי רקע צבאי מהמדינות מהם הגיעו. המתנדבים שולבו בעיקר בין יחידות ה-YPG המבצעיות כשהם לומדים את השפה הכורדית על מנת לתקשר עם הלוחמים האחרים. נכון לאוקטובר 2016, כ14 מתנדבים נהרגו בקרבות נגד המדינה האסלאמית, מחצית מהם במהלך המבצע על מנביז' בקיץ 2016.
מאז 2012 טורקים רבים (לא ממוצא כורדי) מצטרפים גם הם ל-YPG, בעיקר מסיבות אידיאליסטיות ותמיכה בסוציאליזם שאיתו המפלגה הכורדית הדמוקרטית מזוהה. לרוב הם מרכיבים יחידות דוברות טורקית המסופחות ל-YPG אך אלה לא תמיד יחשיבו עצמם כחלק מהארגון.
המועצה העליונה של הרפובליקה של גאורגיה
המועצה העליונה של הרפובליקה של גאורגיה היה הפרלמנט הלאומי הראשון של הרפובליקה של גאורגיה בעידן הפוסט-סובייטי, בשנים 1990-1992. הבחירות הפרלמנטריות של ה-28 באוקטובר 1990, היו הבחירות הדמוקרטיות הרב-מפלגתיות הראשונות בקווקז. ראש המועצה העליונה היה זוויאד גמסחורדיה (הנשיא הנבחר הראשון שנבחר באופן דמוקרטי בשנים 1991-1992) ואקקי אסתיאני. הסגן הראשון של המועצה העליונה היה נמו בורצ'ולדזה, סגן ראש המועצה וראש המועצה העליונה של אג'ריה, היה אסלן אבשידזה. לאחר ההפיכה הצבאית של ה-22 בדצמבר 1991 - 6 בינואר 1992, המועצה העליונה, הממשלה, והנשיא גמסחורדיה, הוכרחו לעזוב את גאורגיה.
פוסום מפוספס גדול-זנב
פוסום מפוספס גדול-זנב (שם מדעי: Dactylopsila megalura; קרוי גם טריוק גדול-זנב) הוא מין פוסום בינוני דמוי סנאי בסוג פוסום מפוספס שאנדמי לגינאה החדשה והמין הגדול בסוגו. הוא תואר מדעית לראשונה בשנת 1932 על ידי הזואולוגים הבריטים גיי דולמן (Guy Dollman) ווולטר רוטשילד, מזוג דגימות שנאספו על ידי האורניתולוג האוסטרלי פרד שו מאייר בהרי ויילנד במרכז האי.
אנטומיה ומראה
הפוסום גדול-הזנב מתאפיין במבנה גוף גלילי ואלגנטי, ראש קצר וחרטום מחודד. האוזניים קצרות ומשולשות, העיניים גדולות ומותאמות לראיית לילה, והאף והלוע קטנים. סימן ההיכר הבולט ביותר של המין אשר העניק לו את שמו, הוא זנבו העבה והענקי דמוי זנב הסנאי שזהה ברוחבו לרוחב הגוף ואף ארוך ממנו. האצבעות של הפוסום דקיקות וארוכות, והאצבע השלישית בכף היד מוארכת במיוחד; הטפרים גם הם דקיקים וארוכים. המבנה יוצא הדופן של האצבעות נועד לאפשר לפוסום לשלוף חרקים מקליפות עצים ומסייע לו גם להיתלות על ענפים. אורך ראשו וגופו של הפוסום גדול-הזנב: 24-20 סנטימטרים ואורך זנבו 28–29 סנטימטרים; משקלו אינו ידוע. הדו-צורתיות הזוויגית אינה ניכרת, אך הנקבות קטנות ככל הנראה מן הזכרים.
הפרווה של הפוסום גדול-הזנב צפופה ושעירה. צבעה הכללי אפרפר חיוור או לבן מלוכלך, והיא הופכת לבהירה יותר בגחון ובחזה. לאורך הגב והצלעות ישנם שלושה פסים בולטים בצבע שחור מבריק או מהגוני, והם עבים וכהים יותר מאצל פוסומים מפוספסים אחרים. למעשה, העובי של הפסים הכהים גורם לכך שפוסום זה נראה כבעל פרווה שחורה עם זוג פסים לבנים דקיקים וכתמים לבנים במותניים ובגחון. זרועותיו ומחצית מרגליו של הפוסום בצבע שחור, שמהווה המשך לפסים השחורים שעל הצלעות. הזנב בצבע אפרפר בבסיס, והופך לשחור מבריק לקראת האמצע.
סימוני הפנים של הפוסום גדול-הזנב בולטים במיוחד ומהווים המשך של הפסים בגוף; הם כוללים משולש שחור מבריק על המצח וזוג כתמים שחורים גדולים שמקיפים את העיניים וצדדי החרטום. החלקים הנותרים בראש בצבע לבן בוהק, והם כוללים כתם דמוי Y במרכז הפנים ואת הלחיים; בנוסף יש טבעות לבנות קטנטנות סביב העיניים, שבולטות על רקע הכתמים השחורים מסביבן. האוזניים שחורות בצידן החיצוני ואפורות בצידן הפנימי. האף וכפות הידיים והרגליים בצבע ורוד.
ביולוגיה
הפוסום גדול-הזנב אנדמי למרכז גינאה החדשה. טווח התפוצה שלו מוגבל לרכס מאוקי בצד האינדונזי של האי, עם גלישה קטנה לתוך הצד הפפואני. הפוסום מצוי בעיקר ביערות גשם טרופיים וביערות עננים בגבהים של 2,300-1,000 מטר מעל פני הים. כמות המשקעים הממוצעת במקומות הללו גבוהה במיוחד ומגיעה ל-3,000 מילימטר לשנה.
אף שהפוסום גדול-הזנב נפוץ בטווח התפוצה שלו, הוא נתפס לעיתים נדירות בטבע עקב בית הגידול ההררי והבלתי נגיש; מאז הלכידות הראשונות ב-1932, הוא לא נלכד במשך 60 שנה רצופות על ידי זואולוגים מערבים ורק ב-1994 נלכד שוב. במהלך המאה ה-21, סקר מפורט של 600 שעות תיעד את המין רק 10 פעמים.
אין כמעט מידע אודות אורח חייו של הפוסום גדול-הזנב. הוא יונק שוכן עצים שניזון בעיקר מזחלים וחרקים אותם הוא שולף באמצעות טפריו המוארכים מגזעים רקובים. הוא פעיל ככל הנראה בשעות הלילה, ואת שעות היום מבלה בשינה בקינים עשבוניים על צמרות העצים.
מצב
הפוסום גדול-הזנב מסווג על ידי הרשימה האדומה של IUCN במצב השימור ללא חשש (LC), בשל תפוצתו הרחבה שנמצאת ברובה באזורים בלתי נגישים, היעדר איומים גדולים, וגם כי לא סביר שתהיה ירידה בשיעור הנדרש להעפיל לקטגוריה מאוימת יותר. אף על פי שהמין ניצוד לבשר על ידי התושבים המקומיים, הוא נתפס לעיתים רחוקות יחסית כך שלא מדובר באיום משמעותי. נכון לשנת 2020, הוא נמצא באזור מוגן אחד: שמורת מקיל.
הסודות של אברמור
הסודות של אברמור (באנגלית: The Evermoor Chronicles) היא סדרה מקורית של ערוץ דיסני הממלכה המאוחדת, המשודרת החל מה-10 באוקטובר 2014 בממלכה המאוחדת, החל מה-17 באוקטובר 2014 בארצות הברית, והחל מה-26 בינואר 2015 בישראל. פרקי הפיילוט הסתיימו בארצות הברית ב-24 באוקטובר 2014, בממלכה המאוחדת ב-31 באוקטובר 2014 ובישראל ב-16 בפברואר 2015.
העונה הראשונה שודרה בממלכה המאוחדת החל מה-9 בנובמבר 2015 עד ל-28 במרץ 2016. בישראל, עונה זו שודרה החל מה-7 באפריל 2016 עד ל-8 בספטמבר 2016.
ב-8 באפריל 2016, הסדרה חודשה לעונה שנייה שתכלול 12 פרקים. העונה עלתה לשידור בממלכה המאוחדת ב-8 במאי 2017, והסתיימה ב-24 ביולי 2017. בישראל העונה עלתה ב-23 בנובמבר 2017 והסתיימה ב-8 בפברואר 2018.
עלילה
טרה קרוסלי, נערה אמריקאית, עוברת לגור עם אמא שלה, סופרת מפורסמת, ועם משפחתה החורגת החדשה, בכפר אנגלי מפחיד. טרה מגלה שם שטיח קיר קסום המנבא את העתיד. ה"אברינים" הרשעים הם אלו שמטפלים בשטיח הקיר והם נחושים להיפטר מהגיבורה שלנו וממשפחתה בכל מחיר.
מקס טונטו
מקס טונטו (באיטלקית: Max Tonetto; נולד ב-18 בנובמבר 1974) הוא כדורגלן עבר איטלקי ששיחק בעמדת הקשר. טונטו הוא שחקן שמאלי, רב גוני, ששיחק בעיקר באגף שמאל בקישור, אף על פי שלפעמים הוא תופקד בעמדת המגן השמאלי. במשך הקריירה שלו הוא שיחק במדי קבוצות איטלקיות רבות, כשאת מרבית הישגיו רשם ברומא. במהלך ארבע עונותיו בקבוצה הוא זכה פעמיים ברציפות בגביע האיטלקי בעונות 2006/07 ו-2007/08 ופעם אחת בסופר קאפ האיטלקי בשנת 2007.
קריירת מועדונים
טונטו החל את הקריירה שלו בשנת 1990, כשעבר במספר קבוצות בליגות הנמוכות ובמספר קבוצות שבהן לא הרבה לשחק. הקריירה שלו החלה לצבור תאוצה עשור לאחר מכן, כשעבר ללצ'ה, שם הפך לקפטן הקבוצה בשנת 2003.
בין השנים 2004 ל-2006, הוא שיחק במדי סמפדוריה מהסרייה א', שם זכה לטעום לראשונה מפעל אירופי בדמותו של גביע אופ"א. לאחר שהחוזה שלו בסמפדוריה הסתיים, הוא חתם לשנתיים ברומא. בסך הכל טונטו שיחק למעלה מ-300 משחקים בסרייה א'.
בעונה הראשונה שלו ברומא הוא הציג יכולות טובות בעמדת המגן השמאלי, למרות פציעותיו בגילו המתקדם.
את שער הבכורה שלו במדי רומא הוא הבקיע בעונת 2007/08 נגד קבוצתו לשעבר, אמפולי, לאחר בישול של פרנצ'סקו טוטי. בנובמבר 2007, הוא חתם על חוזה חדש עד ל-30 ביוני 2010.
ב-11 במרץ 2009, הוא בעט את הפנדל השמיני והאחרון נגד ארסנל במסגרת שמינית גמר ליגת האלופות, שאותו החמיץ, וכתוצאה מכך רומא הודחה.
הר גולד
{{פירושונים|
מקס טונטו
קריירת מועדונים
לאחר שחוזהו ברומא הסתיים בקיץ 2010, הוא פרש מכדורגל.
הר גולד
ראו גם
}}
מקס טונטו
קריירה בינלאומית
טונטו רשם את ההופעה הראשונה והיחידה שלו במדים הלאומיים של נבחרת איטליה במשחק נגד נבחרת איי פארו במסגרת מוקדמות יורו 2008.
ריקארדו קווארסמה
קריירת מועדונים
קווארסמה החל את קריירת הכדורגל שלו באקדמיית הנוער של ספורטינג ליסבון. הוא ערך את הופעת הבכורה שלו בקבוצת המשנה בעונת 2000/2001. בעונה זו שותף ב-15 משחקים. בעונה שלאחר מכן קודם קווארסמה לקבוצה הבוגרת, ואת הופעת הבכורה שלו ערך מול פורטו. בעונה זו שותף ב-28 משחקים בהם הבקיע שלושה שערים. קווארסמה עזר לקבוצתו לזכות בדאבל - בליגה ובגביע.
בעונת 2002/2003 היה אחד השחקנים הבולטים בקבוצה, כאשר שותף במספר הדקות השני הכי גדול בקבוצה, 2,001, שיחק ב-31 משחקים והבקיע חמישה שערים. את כישלון הקבוצה בעונה זו ייחסו למאמן הקבוצה, שמיעט לשלב את קווארסמה יחד עם כריסטיאנו רונאלדו בהרכב.
במהלך יורו 2004 הצהיר קווארסמה כי הוא מסרב לשחק במדי ברצלונה כל עוד פרנק רייקארד הוא מאמן הקבוצה, ובכך משך את התעניינותם של מועדונים רבים אחרים. הייתה זו יריבתה של ספורטינג, פורטו, שהצליחה להחתים את השחקן. במקביל התנהל משא ומתן בין ברצלונה ופורטו על העברתו של דקו. בתחילה, קווארסמה לא היה מעוניין בשיבה לפורטוגל, אך הוא שינה את דעתו במהרה וחתם בפורטו בתמורה לסכום העברה של 6 מיליון אירו, בנוסף לדקו.
באותה תקופה ביסס קווארסמה את מעמדו כאחד השחקנים הטובים בליגה הפורטוגזית. למרות חמשת שעריו בעונת 2004/2005 ותרומתו הכבירה למשחק הקבוצתי, כשלה פורטו בניסיונותיה לזכות באליפות. אף על פי כן, קווארסמה לקח חלק עיקרי בזכייתה של פורטו באליפות בעונת 2005/06. קווארסמה הבקיע חמישה שערים והיה מלך הבישולים של הליגה כולה. למרות ביצועיו בקבוצה הוא לא נכלל בסגל של לואיס פליפה סקולארי למונדיאל 2006.
ב-1 בספטמבר 2008 חתם קווארסמה באינטר מילאנו תמורת 18.6 מיליון אירו בנוסף להעברת ויטור הוגו גומז פאשוש שעבר לפורטו. בתחילת העונה שיחק קווארסמה בעמדת הקיצוני במערך ה-4-3-3 של המאמן ז'וזה מוריניו, אך כאשר מוריניו החליט לעבור למערך 4-4-2, נושל קווארסמה מהסגל. בחצי עונה בקבוצה הבקיע שער בודד ב-12 משחקי ליגה. בתחילת פברואר 2009 הושאל לקבוצת צ'לסי האנגלית.
ב-8 בינואר 2013 חתם קווארסמה על חוזה של 18 חודשים בקבוצת אל-אהלי מאיחוד האמירויות, אך עזב את הקבוצה לאחר עונה אחת וחתם ב-1 בינואר 2014 בקבוצתו לשעבר פורטו. ב-21 ביולי 2015 חזר לבשיקטש. ב-29 באוגוסט 2019 חתם בקסימפאשה לעונה אחת.
ב-7 בספטמבר 2020 חזר לפורוטוגל וחתם בשורותיה של ויטוריה דה גימראייש.
נבחרת לאומית
קווארסמה היה חלק מנבחרת הנערים (עד גיל 17) של פורטוגל שזכתה באליפות אירופה לנערים 2000 שנערכה בישראל והוא אף כבש את שני השערים במשחק הגמר נגד צ'כיה. הוא ערך את הופעת הבכורה שלו בנבחרת הבוגרת של פורטוגל ביוני 2003 במשחק ידידות מול נבחרת בוליביה.
לאחר ביצועים רעים בברצלונה ופציעתו זמן קצר לפני סיום העונה, קווארסמה לא שותף באליפות אירופה לנוער 2004, ביורו 2004 ובאולימפיאדת אתונה 2004. אף על פי כן, תצוגה מרשימה עם פורטו זיכתה אותו בזימון למשחקי מוקדמת מונדיאל 2006. קווארסמה עזר לנבחרתו לנצח את נבחרת סולבקיה 2-0. למרות זאת, הוא לא נכלל בסגל הנבחרת במונדיאל 2006.
לאחר מכן, הוא זומן למשחק הידידות של הנבחרת מול נבחרת ברזיל שנערך באצטדיון האמירויות ושהסתיים בניצחון פורטוגל 0–2. קווארסמה בישל את שני השערים וזכה בפרס 'איש המשחק'. ב-24 במרץ 2007 הבקיע קווארסמה את שערו הראשון במדי הנבחרת הלאומית במוקדמות יורו 2008 במשחק מול נבחרת בלגיה שהסתיים בתוצאה 0–4 לפורטוגל. ברוב קמפיין המוקדמות לטורניר פתח קווארסמה בהרכב הנבחרת.
קווארסמה היה שותף לזכייתה של נבחר פורטוגל ביורו 2016.
פרס אגא חאן לאדריכלות
היסטוריה
הפרס נוסד בשנת 1977 על ידי אגא חאן הרביעי, האימאם של כת האיסמאעיליה השיעית, המכהן כיושב ראש ועדת ההיגוי של קרן הפרס. הפרס מקושר אל קרן אגא חאן לתרבות (Aga Khan Trust for Culture או AKTC) ולקרן אגא חאן לפיתוח (Aga Khan Development Network או AKDN). הוא מוענק אחת לשלוש שנים, בכל פעם למספר מיזמים אדריכליים שיצאו אל הפועל בשלוש השנים החולפות. לקראת כל סבב הענקת פרסים מוקמת ועדת היגוי הממנה את צוות השופטים ומנסחת את הקריטריונים לבחירת המיזמים המועמדים. הוועדה קובעת מדיניות לניהול קרן הפרס בהווה ובעתיד, והיא מקיימת פעילות שוטפת של השתלמויות וביקורים בשטח, מארגנת תערוכות ואת טקס הענקת הפרסים וכן דואגת להוצאה לאור של פרסומים. הפרס מוענק על ידי צוות השופטים, והוא מגיע עד לסכום של מיליון דולר, דבר המקנה לו את המעמד של פרס האדריכלות בעל השווי הכספי הגבוה בעולם. עד שנת 2008 הוענק הפרס בעשרה סבבים, הראשון ב-1980 ולאחרונה בשנת 2007, ל-99 מיזמים אדריכליים. בנוסף מוענק פרס היושב ראש לאדריכלים עבור מפעל חיים.
מחווה גופנית
מחווה גופנית היא העברה מודעת ורצונית של מסר באמצעות תנועה של הגוף. אף שעיקר התקשורת בין בני אדם נעשה בדיבור או בכתב, משמשות מחוות גופניות כדרך להעברת מסרים לא מילוליים ולהעצמה של מסרים המועברים בדיבור.
בקרב בעלי חיים משמשת שפת הגוף ככלי מרכזי ויחיד לתקשורת, באין תקשורת מילולית או תקשורת מלאכותית אחרת. קיימים דפוסי תקשורת כלליים ביותר המשותפים לרוב עולם החי (לדוגמה: מפגש-מבטים כביטוי לעימות), ושפת גוף ייחודית לקבוצות מסוימות (לדוגמה: הטלת צרכים כביטוי לקביעת טריטוריה בקרב יונקים גדולים) או לגזע מסוים בלבד (לדוגמה: הפרשת ריחות מגרים כשיטת חיזור).
בנוסף למחוות גופניות, שבהן העברת המסר באמצעות הגוף נעשית באופן מודע ורצוני, מביע הגוף את עצמו גם בשפת הגוף, שבה העברת המסרים היא בדרך כלל בלתי מודעת ובלתי רצונית.
קיימות מחוות גופניות כלל-אנושיות (לדוגמה: השפלת ראש כביטוי להצנעה), ודפוסים תרבותיים ייחודיים (לדוגמה: הצדעה).
דוגמאות למחוות באמצעות איברים שונים:
אינדקס (מחשב)
במחשב, אינדקס (באנגלית: Index) הוא טבלה המאפשרת גישה ישירה לרשומות על-פי מפתח, מבלי שיהיה צורך לסרוק את הקובץ, באמצעות התאמה בין המפתח של הרשומה לבין כתובתה באמצעי האחסון (בעיקר דיסק קשיח).
המפתח של הרשומה יכול להיות שדה כלשהו בתוכה המזהה אותה באופן יחיד ומאפשר את אחזורה (לדוגמה מספר זהות ברשומה העוסקת באדם, מספר קטלוגי ברשומה העוסקת בפריט במלאי וכדומה).
האינדקס ממוין לפי המפתח. באופן הזה, גישה לרשומה ספציפית דרך המפתח של אותה רשומה דורשת רק חיפוש ברשימה ממוינת (האינדקס), לכך קיימים אלגוריתמים יעילים מאוד, בניגוד לחיפוש הרשומה עצמה באמצעי האחסון עצמו שעשוי להיות מאוד לא יעיל כאשר כמות הרשומות המאוחסנות הוא גדול. בנוסף, האינדקס מאפשר לאחסן את המידע עצמו באופן מאוד "לא מסודר" בלי שהדבר ישפיע כמעט על מהירות הגישה אליו.
בניית האינדקס נעשית בדרך כלל על ידי מערכת ההפעלה או מערכת לניהול מסד נתונים, לאחר שבעת הגדרת הרשומה נקבעו שדות המפתח שלה.
בעת אחזור מידע, ניתן לבקש רשומה לפי מפתחה. מסד נתונים טבלאי מבצע את סריקת האינדקס לאיתור כתובת הרשומה ולאחר מכן מאתר את הרשומה הפיזית בקובץ. אם לא אותרה הרשומה יציגו מסדי נתונים שונים הודעות שגיאה או שיחזירו תוצאה ריקה.
ישנם סוגים שונים של אינדקסים :
מימושים שונים של אינדקסים למידע שמאוחסן במסדי נתונים עושים שימוש במגוון מבני נתונים שמבוססים על טבלאות גיבוב, עצי +B, עצי R, ועוד.
אימון
מאפיינים
תהליך של אימון לרוב יהיה תרגול של ידע שנרכש קודם לאימון, כשהוא מבוסס על פעולות מוכוונות תוצאה כלומר הוא נהוג במצבים ותחומים שבהם קיימת הגדרה ידועה וברורה של התוצאה המצופה, ומכאן שהאחרונה היא פונקציה של מידת ההכנה המתקבלת באימון.
אימון גופני כולל במקרים רבים מאמץ מכוון של שרירים ובהפעלה חוזרת ונשנית שלו. בתום אימון מאומץ, מקובל לבצע הרפיה. ישנם גם אימונים גופניים המיועדים לרכישת טכניקה, כמו יכולת ירי מהיר למרחקים שונים.
צהוב מהיר AB
צהוב מהיר AB (באנגלית: Fast Yellow AB) הוא צבע מאכל השייך למשפחת צבעי האזו. באירופה הוא מסומן על ידי מספר E כ-E105. הוא נאסר לשימוש באירופה וארצות הברית, לאחר שבדיקות טוקסיקולוגיה הראו כי הוא מזיק לבריאות.
אימון
שיטות באימון
לאימון מוגדרות מטרות ושיטות (מתודות). שיטות הדרכה נפוצות כוללות העברת שיעור, סימולציה, דיון, תרגול או ביצוע תרגילים - חזרה על הפעולה אותה מבקשים להקנות תוך כדי התבוננות באופן הביצוע, ולמידה עצמית, לדוגמה באמצעות מחשב או ספר.
אימון שנעשה על ידי מאמן חיצוני כולל לרוב 'שיקוף' שלו למאומן, וחוות דעתו על התקדמותו של המאומן והשיפורים הנדרשים ממנו.
סוגי שימושים לאימון
קיימים מספר סוגים של אימונים, כאשר אימון מסוים יכול להשתייך ליותר מסוג אחד. נהוג לחשוב כי לכל אימון יש להגדיר מטרות ברורות ולכל מטרה מצורף תיאור של האופן בו היא תושג. תיאור זה מכונה שיטה.
אימון פיזי
לחזרתיות ואימון יש חשיבות רבה עבור תהליך הרכישה של מיומנויות מוטוריות. בהתאם לכך, המשמעות השכיחה והעתיקה של השימוש במושג אימון, היא של אימון פיזי. במשמעות זו, האימון הוא כל פעולה של הפעלת הגוף - או שרירים מסוימים בו - באופן סדור וחזרתי, כאשר התכלית היא לסגל את השריר, לחזקו אם לקראת תרחיש זה או אחר ואם לשם השיפור-כשלעצמו או ליצור כישורים שלא היו קיימים טרם הפעולה.
על כן שני השטחים העיקריים עימם מקובל לזהות אימון הם צבא וספורט, ולא במקרה שני אלה נבחנים זה לצד זה, כשני תחומים שרווחו עוד בשחר האנושות כאמצעי להשגת הישגים הן מוחשיים והן רוחניים, כשהביטוי של האמצעי הזה הוא ניסיון מתמיד לשיפור יכולותיו של הגוף האנושי והבאתו לדרגות עליונות. אפלטון העריץ את האימון הפיזי (ובמיוחד את העוסקים בו), וראה בו תכלית רוחנית בפני עצמה. התוצאות בקרבות ובתחרויות האתלטיקה היו שתיהן פרי אימונים מפרכים.
אימון ספורטיבי
אימון נהוג בכל מקצועות הספורט, בדרגות קושי שמשתנות מענף לענף, ותכליתו היא שמירה על יכולותיו הגופניות של הספורטאי ושיפורן. האימון הפיזיולוגי מתמקד באימון שרירי הגוף (על ידי מתיחתם / כיווצם) כהכנה לפעילות פיזית מאומצת. ישנם אימונים שמטרתם ניצחון בתחרות; אך אנשים רבים עוסקים באימון גופני לשם הבריאות, עיצוב הגוף, הנאה ומסגרת חברתית.
אימון ספורטיבי בדרך כלל מתחיל בחימום השרירים. ניתן לבחור אילו שרירים לחמם לפי הפעולות שיבוצעו באימון, או לחמם את כל הגוף, למשל באמצעות ריצה קלה שהקצב שלה הולך ומתגבר. ניתן לחמם את הצוואר באמצעות סיבובי ראש, את הכתפיים באמצעות סיבובי ידיים וסיבוב הכתפיים קדימה ואחורה, וכך גם את המותניים, המרפקים ומפרקים אחרים בגוף באמצעות סיבובם. בסיום האימון ניתן למתוח את כל השרירים שאומנו, כדי שלא ייתפסו בעקבות המאמץ שהופעל עליהם באימון.
אימון כושר אישי הוא אימון כושר שבו אדם אחד מתאמן בהשגחתו האישית של מאמן.
אימון צבאי
אימון כוח צבאי במסגרת ההכשרה הצבאית, נועד להכין את חייליי ומפקדי הכוח לתפקוד הנדרש מהם בשעת מלחמה או אירוע מלחמתי אחר (כגון קרב, מבצע צבאי או תגובה לפיגוע טרור). הדגשים באימון הם על היכולת הגופנית, התמקצעות בהפעלתו של נשק ומיכשור צבאי אחר (כגון מכשירי קשר או כלי רכב משוריינים), למידת טקטיקה שימושית, למידת ניווט, תרגול שליטה של מפקדים בכוחות ושיתוף פעולה בין חיילים מאותו כוח כמו בין מפקדי כוחות שונים. אימון צבאי של חיילים אורך בצה"ל כארבעה חודשים בדרך כלל, ההכשרה הצבאית אצל לוחמי חיל הרגלים וחיל ההנדסה הקרבית אורכת כשנה וקשה יותר ביחס לשאר היחידות בצה"ל.
אימון צבאי יכול להיות אימון פרט - בו חייל בודד לומד כיצד לתפעל נשק, כיצד לתפוס מחסה מירי האויב, כיצד להתקדם אל עבר האויב באופן בטוח יחסית וכיוצא בזה. הוא יכול להיות גם אימון חוליה - בו חיילים אחדים לומדים לשתף פעולה בפעילות קרבית, אימון מחלקה, פלוגה, גדוד וכולי. אימון יכול להיות גם לצבאות שלמים או למספר צבאות של בנות ברית, בו זמנית. מילה מקובלת לאימון של כוחות גדולים היא תִּמְרוֹן.
אימונים של יחידות משטרה טקטיות, כגון יחידת לוט"ר, השתלטות ו-SWAT, דומים מאוד לאימונים צבאיים. האימונים מתחלקים לאימונים שגרתיים בהם הלוחמים משפרים את מיומנויות הלחימה שלהם כיחידים (אימוני קליעה וכושר גופני) או כצוות (כגון תרגול השתלטות על מבנה), ואימון ספציפי למשימה מסוימת - בה הכוח מתאמן על מתאר ספציפי (כגון השתלטות על מבנה מסוים, שהושג מודיעין צבאי לגביו) ולמשימה מסוימת, על מנת לבצע אותה באופן חלק ושוטף, כמעט "על אוטומט" עם מינימום טעויות והיסוסים.
אימון רוחני ומחשבתי
תרגול רוחני, בפרט זה שנהוג בדתות הבודהיסטיות, מתמקד בשאיפה להיטהרות הנפש, ההכרה וההתנהגות, כדי להשיג מטרות דתיות - כהתקרבות לאלוהים, או רוחניות - כהקלת סבל או התקרבות ל'עצמי' הפנימי והטהור.
ייתכן שיוגה, היא כלי האימון המובהק ביותר שבו משולב הממד הפיזי והממד הרוחני/מחשבתי.
אימון הרפיה הוא כל שיטה או תהליך שמסייע לאדם להגיע למצב של רגיעה או להפחית את רמת החרדה או הדחק בה הוא נתון.
אימון בעלי חיים
אילוף בעלי חיים הוא התניה אופרנטית ואימון של בעל חיים לציית להוראותיו של בעליו או מפעילו. בעלי חיים מאולפים ניתן לאמן לבצע פעולות מסוימות, כגון חיפוש אחר חומרי נפץ או להטוטי קרקס (שכיום אינם מקובלים ברוב מדינות המערב). לדוגמה: אילוף של כלב כולל אימונים. אילוף כלבי משטרה והפעלתם כוללים אימונים רבים ומקצוע זה נקרא "כלבנות".
משמר הרפובליקה (סוריה)
משמר הרפובליקה של סוריה (בערבית: الحرس الجمهوري, בתעתיק מדויק: אלחרס אלג'מהורי, "המשמר הרפובליקני") הוא דיוויזיית משמר משוריינת הממוקמת בדמשק אשר תפקידה להגן על מוסדות ואנשי השלטון של סוריה. נחשבת היחידה הצבאית היחידה בסוריה אשר יכולה לנוע בתוך הבירה הסורית.
היחידה הוקמה בשנת 1976 על ידי חאפז אל-אסד ככוח הגנה על המשטר מפני התקפות של ארגונים פלסטינים, בנוסף לכוח פלוגות ההגנה שגם הוא נועד למטרה זו, והיה בפיקודו של אחי הנשיא, רפעת אל-אסד. הכוח היה אחראי להגן בעיקר על ארמון הנשיא ועל הר קאסיון שמצפון לדמשק, שנחשב ליעד בעל חשיבות אסטרטגית למשטר.
מפקדה הנוכחי הוא טלאל מח'לוף. היא מונה כ-25,000 חיילים ומוצבת בדמשק.
שינויים במשמר הרפובליקה ובפלוגות ההגנה
בעוד שכוח פלוגות ההגנה הלך והתעצם במהלך השנים, נשאר כוח משמר הרפובליקה בגודלו המצומצם עד לאירועי פברואר-מרץ 1984, עת ניסה רפעת להדיח את אחיו חפאז מכס השלטון.
כוח משמר הרפובליקה עבר מספר שינויים, כשאחד מהם היה הפיכתו לדיוויזיה מעורבת של יחידות שריון וחי"ר/קומנדו בעקבות ניסיון ההדחה בתחילת שנת 1984, והוא הפך לגוף היחידי האחראי על אבטחת הנשיא. במקביל צומצם כוחו של פלוגות ההגנה, והוא הפכו לדיוויזיה מן המניין בצבא - דיוויזיה משוריינת מס' 4 בצבא.
מלחמת האזרחים
עם פרוץ מלחמת האזרחים בסוריה במרץ 2011, הורכבה דיוויזיית המשמר משני רגימנטים של חיל רגלים/צנחנים; הרגימנט ה-101 וה-102, בנוסף לשלוש חטיבות חיל רגלים ממוכן; החטיבה ה-104, ה-105 וה-106, לצד רגימנט הארטילריה ה-100. על הנייר מספר החיילים ששירתו בדיוויזיה הגיע לכ-25,000.
במהלך הלחימה יחידות המשמר היו מהנאמנות והאיכותיות ביותר מבין יחידות הצבא הסורי, הם זכו לציוד המתקדם ביותר והיו מאומנים מאוד. מהשלב הראשון השתתפו יחידות הדיוויזיה בקרבות, תחילה בעיקר סביב העיר דמשק - שם מוצבת הדיוויזיה דרך קבע ושם מצוי מושב השלטון הסורי - ובהמשך נשלחו להילחם בכל רחבי סוריה היכן שנדרש. בשונה מיחידות אחרות בצבא הסורי, יחידות המשמר נשלחו לחזית לרוב ברמה גדודית או אף פלוגתית והם לחמו לצד יחידות אחרות של הצבא הסורי. למרות המעמד היוקרתי של המשמר, כבר במהלך 2012 מספר יחידות ספגו אבדות קשות, שני גדודים שלחמו באזור חומס אף ירדו לכוח אדם של 300 חיילים בלבד (מתוך 1,500 על הנייר) מספר שנחשב למינימום האפשרי לקיום גדוד (על פי הדוקטרינה הסורית).
מנאף טלאס, שהיה אחד המפקדים הבכירים במשמר ומקורב לנשיא אסד, ובנו של שר ההגנה, ערק וברח לטורקיה ביוני 2012. ב-18 באוקטובר 2017 עיסאם זאהרדין, שהיה המפקד על כוחות משמר הרפובליקה במדינה, נהרג בקרבות באזור העיר א-זור.
מבנה
מאז 2011 מספר יחידות המשמר הסדירות כמעט הוכפל, בנוסף מספר כוחות לוחמים לא סדירים אוחדו ליחידות תחת המשמר, כך לדוגמה הוקם "צבא השבטים" בדרעא באוקטובר 2017.
קישורים חיצוניים
ס
דאראבאן
דראבאן היא עיירה קטנה בצפון מחוז בוטושאן שברומניה, כ-40 ק"מ מבירת המחוז, דורוחוי, והיא העיירה הצפונית ביותר ברומניה.
אנשי העיירה הם בעיקר איכרים וצוענים, המתפרנסים מעבודת אדמה ומבתי עסק קטנים. נכון לשנת 2011 חיים בעיירה כ־10,000 בני אדם.
העיירה הייתה מאוכלסת ביהודים החל מהמאה ה-19. במהלך מלחמת העולם השנייה יהודיה גורשו לדורוחוי ומשם למחנות עבודה במערב רומניה וכן לטרנסניסטריה. לאחר המלחמה הידלדלה הקהילה היהודית בעיירה, עד שבסופו של דבר התרוקנה מיהודים לגמרי לקראת סוף המאה ה-20.
חלוקת סוד
בקריפטוגרפיה, חלוקת סוד (באנגלית: Secret sharing), היא בעיה של פיצולו של סוד בין קבוצת שותפים, באופן שאינו ידוע לאף אחד מהם לחוד וניתן לגלותו רק באמצעות שיתוף פעולה של כל או חלק מחברי הקבוצה. הסוד בהקשר של מדעי המחשב הוא ערך מספרי כלשהו ויכול להיות בעל חשיבות קריפטוגרפית כגון מפתח הצפנה או סיסמה. סכימת חלוקת סוד היא שיטה לפתרון בעיית חלוקת הסוד כך שניתן לחלק מידע נתון \ D ל-\ n חלקים (באנגלית: Shares), באופן כזה שניתן לשחזר את \ D בידיעת \ k חלקים בלבד, גם כאשר \ n-k חלקים הלכו לאיבוד. אולם לא ניתן לשחזר את הסוד בידיעה של רק \ k-1 ממנו או ששחזורו קשה מאוד לביצוע ליריב בעל עוצמת חישוב מוגבלת. מאפיין זה נקרא סכימת סף \ (n,k) (באנגלית: Threshold scheme) כאשר \ n=2k-1. כאן \ n מייצג את סך כל החלקים ו-\ k את המספר החלקים המינימלי הדרוש לשחזורו.
שימושים אפשריים
סכימת חלוקת סוד שימושית להגנה על מפתח הצפנה. כדי להגן על מידע אפשר פשוט להצפינו, אולם כדי להגן על מפתח ההצפנה יש צורך בשיטה אחרת. הצפנת המפתח באמצעות מפתח הצפנה אחר אינה פותרת את הבעיה אלא רק משנה אותה לבעיית הגנה על המפתח השני. אפשר לאחסן עותק בודד של המפתח במקום שמור היטב (במחשב, כספת או במוחו של בעל המפתח) אולם במקרה אסון (קריסת המחשב, חבלה או מוות פתאומי) המפתח הולך לאיבוד ואין דרך לשחזר את המידע. פתרון מובן מאליו הוא לגבות את המפתח במספר עותקים במקומות שמורים ובכך להקטין את הסיכון שבאובדן המפתח. אולם שיטה זו יוצרת דילמה; מצד אחד להבטחת האמינות רצוי לשמור מספר גדול של עותקים אולם אז הסכנה שבחשיפת המפתח תגדל. סכמת חלוקת סוד מאפשרת לאחסן בביטחה מפתח הצפנה במספר העותקים הדרוש להבטחת אמינות גבוהה, תוך שמירה על סודיות גבוהה במקרה של כשל, בגידה או טעות אנוש.
שימוש נוסף לשיטת חלוקת סוד הוא פיזור סמכויות. כגון מורשי חתימה בארגון, שברשות כל אחד מהם מפתח חתימה דיגיטלית. אם כל מורשה יחזיק בעותק של מפתח החתימה הסודי של הארגון זה יהיה נוח אך יוצר סיכון לשימוש בלתי הולם מצד אחד המורשים. אם יוחלט שדרושות חתימות כל המורשים יחדיו כדי שהחתימה תהיה תקפה, הסיכון נמוך כי לא סביר שכל מורשי החתימה יקשרו קשר נגד הארגון, אולם לא נוח במקרים בהם אחד המורשים אינו זמין. הדרך האידיאלית היא לחייב שיתוף פעולה של לפחות k מורשים כלשהם כאשר k\le n. קל ליישם זאת עם סכימת סף \ (n,k). באופן זה יקטן הסיכון להונאה כיוון שדרוש שיתוף פעולה של מספר גורמים.
מאפיין נוסף של שיטת סכימת סף הוא האפשרות להעניק משקל רב יותר לגורמים שונים בארגון בהתאם לדרגת סמכותם. אפשר לעשות זאת באמצעות מתן מספר גדול יותר של חלקים לאחדים מהם. לדוגמה ניתן לקבוע מדיניות כזו שמנהל הארגון יהיה מוסמך לחתום על המחאות לבדו, שני סגניו יוכלו לחתום רק בשיתוף פעולה של שניהם ויתר הבכירים יידרשו לשיתוף פעולה של שלושה חברים לפחות כדי להשיג סמכות דומה. במקרה כזה המנהל יקבל שלושה חלקים, שני סגניו יקבלו שניים כל אחד ויתר המנהלים הזוטרים אחד.
מקרה דומה הוא הצורך בהגנה על קוד הפעלה קריטי כמו קוד הפעלה של משגר טילים (גרעיניים). בדרך של חלוקת סוד אפשר לאלץ את המפעילים המורשים להשיג שיתוף פעולה מלא של כל או חלק מהגורמים המוסמכים, בטרם יוכלו לשחזר את קוד ההפעלה. שיטות חלוקת סוד מאפשרות השגת איזון בין סודיות לאמינות (כמו במקרה של שמירת מפתח הצפנה) ובין נוחות לבטיחות (כמו במקרה של חתימה דיגיטלית משותפת וקוד הפעלה קריטי).
היסטוריה
הצורך בחלוקת סוד התעורר בהקשר של ניהול מפתחות הצפנה בסביבות 1977. עדי שמיר וג'ורג' בלקלי פרסמו בנפרד את רעיונות חלוקת הסוד בשנת 1979. עדי שמיר במאמרו "איך לשתף סוד" הסביר את עקרונות השיטה; חלוקת סוד, פיזור סמכויות וסכימת-סף והציע דרך מעשית ליישום מנגנון חלוקת סוד באמצעות אינטרפולציה של פולינומים. הרעיון של עדי שמיר (ראו להלן) מבוסס על תכונה ידועה של פולינומים; דרך \ k נקודות עובר רק פולינום יחיד מסדר \ k-1. (למשל - דרך שתי נקודות עובר קו יחיד, דרך שלוש נקודות עוברת פרבולה יחידה וכן הלאה).
הרעיון של שיטת חלוקת הסוד של בלקלי מבוסס על נקודת ההצטלבות של שני קווים לא מקבילים במישור דו-ממדי במקרה של שני משתתפים, או נקודת ההשקה של שלושה או יותר מישורים לא מקבילים במרחב תלת-ממדי. כל חלק של הסוד הוא ערכי הנקודות המרכיבות מישור אחד והסוד הוא נקודת המפגש של כל המישורים. בהינתן נקודת המפגש של שני מישורים בלבד, אין די מידע כדי לגלות את הסוד (אם כי מעט מידע אכן מושג), אלא רק על ידי צירוף המידע של כל החלקים יחדיו מאפשר למצוא את נקודת המפגש, שהיא הסוד. לשיטת בלקלי מספר חסרונות, גם בשל העובדה שככל שידועים יותר מישורים כך מושג יותר מידע המצמצם את טווח ההסתברות של הסוד (לקו ההשקה של המישורים) וכן בשל העובדה שכל חלק מן הסוד גדול במידה ניכרת מהסוד עצמו.
בעיית חלוקת סוד כבעיה קומבינטורית
ניתן להמחיש את הבעיה הכללית של חלוקת סוד בעזרת בעיה קומבינטורית ידועה: אחד-עשר מדענים עובדים על פרויקט סודי אותו הם מעוניינים לשמור בכספת. מטעמי בטיחות כל מדען צריך לקבל מנעול ומפתח משלו, אולם למען הנוחות הם מעוניינים שדי יהיה בנוכחות שישה מהם כדי לפתוח את הכספת. מהו מספר המנעולים הקטן ביותר הדרוש להם? ומהו מספר המפתחות הקטן ביותר שכל מדען יידרש לשאת על מנת לאפשר זאת? הפתרון המתמטי (לפי נוסחת הבינום) מראה שמספר המנעולים הדרוש הוא 462 וכל מדען צריך לשאת 252 מפתחות. בדרך זו מובטח שכל תת-קבוצה של שישה מדענים תוכל לפתוח את הכספת. כמובן שפתרון זה אינו מעשי לאור העובדה שמספר המפתחות והמנעולים יגדל באופן מעריכי ככל שמספר המדענים יגדל (למשל למספר כפול של מדענים יידרשו לא פחות מ-74,613 מנעולים וכל מדען יאלץ לשאת 20,349 מפתחות לפחות).
כמובן שלא ניתן לפתור בעיה זו על ידי חלוקה פשוטו כמשמעו של הסוד לכל המשתתפים. למשל אם הסוד הוא מפתח הצפנה בגודל 64 סיביות אותו מעוניינים שני משתתפים לחלוק ביניהם. אם כל משתמש יקבל מחצית מהמפתח, קרי 32 סיביות. הרי שניחוש המפתח השלם באמצעות כוח גס על ידי המשתתף האחר או על ידי יריב במקרה שאחד נחשף מצריך רק \ 2^{32} ניסיונות. בכללות עבור \ r סיביות ו-\ t חלקים אפשר לנחש את הסוד ב-\ 2^{r/t} ניסיונות.
פנקס חד-פעמי
קיימת שיטה פשוטה לחלוקת סוד עבור המקרה \ n=t, כלומר כאשר יש צורך בכל החלקים על מנת לשחזר את הסוד. שיטה זו מושלמת מהיבט של תורת האינפורמציה והיא מבוססת על פנקס חד פעמי כדלהלן: הסוד מקודד כמחרוזת סיביות ועבור \ t משתתפים מייצרים \ t-1 רצפים אקראיים וכל משתתף \ P_i למעט האחרון יקבל אחד מהם בהתאם. כאשר המשתתף האחרון \ P_t יקבל את. כלומר חיבור מודולו 2 (XOR) של כל הערכים האקראיים עם הסוד. לא קשה להוכיח כי מאקראיות החלקים האחרים נובע שגם \ S_t אקראי ולכן אינו מכיל בפני עצמו כל מידע על הסוד. רק שיתוף פעולה של כל המשתתפים כלומר רק חיבור XOR של כל הערכים האקראיים יניב את תוצאה הרצויה; כלומר, פחות מכך התוצאה שתתקבל תהיה חסרת תועלת לחלוטין.
החסרון הוא כאמור בצורך בשיתוף פעולה של כולם, בדרך זו אין אפשרות לשחזר את הסוד על ידי מספר קטן יותר של משתתפים. עובדה היוצרת בעיה בהיעדר אחד המשתתפים (כגון במקרה של מחלה או מוות פתאומי) או כאשר אחד מהם אינו מעוניין לשתף פעולה.
רעיון כללי
המנגנון מבוסס על תכונה ידועה של פולינומים; בהינתן \ k נקודות במישור דו-ממדי עם קואורדינטות \ x_i שונות, קיים פולינום אחד ויחיד \ q(x) מסדר \ k-1 המקיים, עבור כל שלם \ i.
אלגוריתם
מנגנון חלוקת סוד של עדי שמיר מאפשר לחלק סוד \ S בין \ n משתמשים באופן כזה שכל קבוצה של \ t משתמשים תוכל לצרף את חלקם יחד ולשחזר את הסוד. ניתן ליישם את המנגנון כך שהמשתמשים מסתייעים בצד שלישי שתפקידו לבחור את הסוד בעצמו ולחלקו בין המשתמשים בדרך בטוחה, כך שכל משתמש מכיר רק את חלקו בסוד.
חלוקת סוד בעזרת משפט השאריות הסיני
אחד הרעיונות לשימוש ב-CRT ככלי לחלוקת סוד הוצע על ידי Asmuth-Bloom ב-1983. תחילה מכינים סדרה עולה של שלמים חיוביים זרים זה לזה שמקיימת:
ואז בהינתן סדרה פומבית כזו וסוד S המיועד לחלוקה בין n חברים, כאשר S < p_0, האלגוריתם פועל כדלהלן:
ישנן שיטות יעילות לחישוב CRT. השיטה הישירה לפי גאוס מוצאת פתרון בסיבוכיות זמן של פעולות בסיביות. בשיטה זו הפתרון הוא כאשר  וכן N_j= p'/p_j ו-. כלומר x הוא סכום הכפולות של החלקים הנוטלים חלק בשחזור הסוד והערכים M_j, N_j בהתאמה, המחושבים מודולו הכפולה של המודולים המקבילים להם. והערך M_j הוא הופכי כפלי מודולרי של N_j אותו אפשר לחשב על ידי אלגוריתם אוקלידס המורחב.
דוגמה במספרים קטנים
דוגמה במספרים קטנים לסכימת סף (5,3). יהי הסוד S=123 ונתונה הסדרה עבור n=5 משתתפים וכן p_0=571 שימו לב שמתקיים התנאי. אם נבחר \gamma=4445 תוצאת חישוב החלקים תהיה  כעת אם תת-קבוצה של k=3 חברים, נניח: u_2, u_3 ו-u_5 מעוניינים לשחזר את הסוד תחילה עליהם לפתור את מערכת הקונגרקואנציות:
קיים פתרון יחיד והסוד הוא. שיתוף פעולה של פחות מ-k חברים לא יחשוף שום מידע לגבי הסוד.
שימושים נוספים בחלוקת סוד
לחלוקת סוד תועלת רבה במקרים נוספים מעבר לשמירה על מפתחות הצפנה. להלן מספר דוגמאות:
פרנאן לז'ה
ז'וזף פרנאן אנרי לז'ה (בצרפתית: Joseph Fernand Henri Léger; 4 בפברואר 1881 – 17 באוגוסט 1955) היה צייר, פסל ויוצר סרטים צרפתי.
ביוגרפיה
בשנת 1914 התגייס לז'ה לצבא צרפת ולחם במלחמת העולם הראשונה בארניון. במהלך המלחמה נהג לצייר רישומים מהירים של חיילים. ב-1917 נפצע מגזים רעילים, אושפז ושוחרר מהשירות הצבאי.
ב-1922 יצר את הכרזה לסרט "הגלגל", ממנו הושפע, ובעקבותיו יצר סרט משלו, "הבלט המכני", ב-1924. בשנה זו יצר גם את ציורו "הסיפון".
ב-1931 ביקר בניו יורק וצייר עבור דירתו של נלסון רוקפלר. ב-1935 הציג תערוכה מיצירותיו במוזיאון הנודע "מומה" בעיר. במהלך מלחמת העולם השנייה התגורר בארצות הברית.
בשנות החמישים הראשונות עבד בשיתוף פעולה עם האדריכלית והמעצבת הצרפתייה שארלוט פאריו.
ילנה מילאשינה
ראשית חייה
מילשינה נולדה ב-28 באוקטובר 1977 בעיר דלנגורסק, מחוז פרימורסקי ברוסיה ולמדה בבית ספר עירוני באמורסק. בשנים 1994–1995, השתתפה בתוכנית חילופי הסטודנטים למלגות המנוהלת על ידי ארצות הברית, "FLEX", אשר עזרה לה להמשיך ללמוד באוניברסיטה הממלכתית של מוסקבה.
קריירה עיתונאית
בשנת 1997, מילשינה החלה לעבוד ככתבת ועיתונאית בחברת נובאיה גאזטה, תוך כדי לימודיה במקביל. אחת המדריכות שלה הייתה אנה פוליטקובסקיה. בשנת 2000 פרסמה מילשינה סדרה של חומרים על טביעת הצוללת הרוסית קורסק, עבורם זכתה בפרס עט הזהב של רוסיה מאיגוד העיתונאים של רוסיה בקטגוריית חקירות עיתונאיות. בשנת 2001 סיימה את לימודיה בפקולטה לעיתונאות של אוניברסיטת מוסקבה.
תחומי העניין המקצועיים של מילשינה החלו לכלול שחיתות, הפרות של זכויות אדם בצפון הקווקז והרפובליקה האסאלמית בצ'צ'ניה בפרט, אשר כללו לאורך השנים את חקירת פעולת הטרור בבסלאן (2004), רציחותיהן של אנה פוליטקובסקיה (2006) ונטליה אסטמירובה (2009) והסכסוך בדרום אוסטיה (2008). מילשינה ממשיכה בחקירות שהחלו על ידי עמיתה פוליטקובסקיה ובחקירות עצמאיות משלה על התרחשויות בצפון הקווקז.
ב-16 בפברואר 2006, הותקפה מילשינה בבסלאן.
באוקטובר 2009, זכתה בפרס אליסון דה פורגס על ידי ארגון זכויות האדם הבינלאומי "Human Rights Watch" עבור "פעילות יוצאת דופן".
בשנים 2009–2010 הייתה עמיתת של מלגת נייט-וואלס מטעם אוניברסיטת מישיגן לעיתונאים באן ארבור, מישיגן.
במרץ 2010 חתמה על קריאתה של האופוזיציה הרוסית, "פוטין חייב ללכת".
בשעות הבוקר המוקדמות של ה-5 באפריל 2012, מילאשינה, יחד עם חברתה אלה אסויאן, הותקפו על ידי שני תוקפים אלמונים בבלאשיחה ליד מוסקבה. לדבריה, התוקפים הכו אותה קשות ושדדו אותה בעוד כי סיירת משטרה שהגיעה כעבור שעה וחצי לא סיפקה סיוע בנושא. ב-8 במרץ 2013 זכתה בפרס מיוחד ממשרד החוץ האמריקאי בקטגוריית "הנשים האמיצות של העולם" על "עבודתה העיתונאית חסרת הפחד והאמיצה למען ההגנה על זכויות האדם ברוסיה ובמדינות שכנות. אנו מכירים בילנה מילשינה כאישה בעלת אומץ" הציג שר החוץ האמריקאי ג'ון קרי את מילשינה בזכייתה בטקס. פרס זכייתה הוענק על ידי רעייתו של נשיא ארצות הברית ה-44, מישל אובמה.
בשנת 2015, חקרה מילשינה תיק מתוקשר על חתונתם של ראש מחלקת המשטרה של מחוז נוזאי-יורטובסקי בצ'צ'ניה וילדה קטינה. לאחר חקירה זו, קיבלה איומים ברצח.
בשנת 2017, הפכה מילשינה למחברת החקירה על רדיפת תושבי להט"ב בידי הרשויות בצ'צ'ניה. כתוצאה מכך החלה לקבל מספר רב של איומים.
בשנת 2019, בית הדין האירופי לזכויות אדם דן בתיק של נובאיה גאזטה ומילשינה נגד רוסיה אשר במהלכו מצא הפרה של חופש הביטוי בהליכים המשפטיים הרוסיים במסגרת המאמר של מילשינה משנת 2003 "יש לפתוח מחדש את תיק קורסק".
בעת ביקורה בבירת צ'צ'ניה, גרוזני, ב-6 בפברואר 2020, עבור השתתפותה במשפט, מילשינה ועורכת הדין למען זכויות האדם מרינה דוברובינה הותקפו על ידי אזרחיות צ'צ'ניות לא ידועות בלובי המלון קונטיננטל.
מאט קוסטלו
מת'יו טיילר קוסטלו (באנגלית: Matthew Tyler Costello; נולד ב-5 באוגוסט 1993) הוא כדורסלן איווארי יליד-ארצות הברית המשחק בעמדות הפאוור פורוורד והסנטר בסאסקי בסקוניה מליגת העל הספרדית והיורוליג.
קריירה בתיכון
קוסטלו למד בבית הספר התיכון ביי סיטי וסטרן במישיגן, והעמיד ממוצעים של 25.1 נקודות, 19.1 ריבאונדים, 4.0 אסיסטים ו-4.0 חסימות למשחק. הוא הוביל את הווריורס לחצי הגמר האזורי בדרג 4A, מאזן 18–6 ואליפות מחוז שנייה ברציפות. הוא סיים את הקריירה כמוביל בית הספר בכל הזמנים בנקודות (1,518), ריבאונדים (1,069) וחסימות (280), ודורג בין 100 השחקנים הטובים ביותר במדינה לפי Rivals.com (מקום 83, 21 מבין הפאוור פורוורדים), ESPN (מקום 87, 17 מבין הפאוור פורוורדים) ו-Scout.com (מקום 95, 23 מבין הסנטרים).
כ הוא העמיד ממוצעים של 19.8 נקודות, 13.0 ריבאונדים ו-3.8 חסימות, וקלע 53.4% מהשדה ו-72% מקו העונשין. קוסטלו רשם שיא בית ספר של 19 דאבל דאבלים, ועזר לקבוצתו להשתפר ממאזן 10–11 ב-2010 ל-24–3 ב-2011 ולהגיע לחצי גמר אליפות המדינה לראשונה בתולדות בית הספר. הנתונים הסטטיסטיים שלו זיכו אותו ב-MVP של אזור סגינו ואלי. כ העמיד קוסטלו ממוצעים של 16.7 נקודות, 11.8 ריבאונדים, 3 חסימות ו-3 אסיסטים וקבע שיא בית ספרי עם 14 חסימות במשחק בודד.
קריירת מכללות
ב-2012 התחייב קוסטלו לשחק כדורסל מכללות באוניברסיטת המדינה של מישיגן. כ הופיע קוסטלו ב-30 משחקים והעמיד ממוצעים של 1.5 נקודות ו-1.3 ריבאונדים ב-6.1 דקות. הוא דורג במקום הרביעי בקבוצה עם 13 חסימות וממוצע של חסימה כל 14.2 דקות. ב-13 המשחקים האחרונים של העונה הוא שיחק כ-8 דקות בממוצע, לעומת פעם אחת בלבד שעבר את רף 8 הדקות ב-23 המשחקים הראשונים. קוסטלו רשם את אחד ממשחקיו הטובים ביותר בניצחון 75–52 על אוניברסיטת מישיגן, כשרשם שיאים עונתיים של שמונה נקודות ושישה ריבאונדים.
כ הופיע קוסטלו ב-34 משחקים (פתח בחמישייה ב-20 מהם) והעמיד ממוצעים של 4.0 נקודות ו-3.3 ריבאונדים ב-14.7 דקות למשחק. הוא הוביל את הקבוצה עם 43 חסימות (1.3 למשחק), מקום שביעי לעונה בודדת במכללה ומקום ראשון לסופומור במדי מישיגן סטייט. הוא רשם דאבל דאבל ראשון בקריירה בניצחון בהארכה על איווה, עם שיא עונתי של 11 נקודות ושיא קריירה של 12 ריבאונדים. תשע מ-11 הנקודות שלו הגיעו בחמש הדקות האחרונות של הזמן החוקי וההארכה. קוסטלו חסם שש פעמים, שיא קריירה, מול אילינוי, מקום שני למשחק בודד בהיסטוריה של האוניברסיטה. כג'וניור הופיע קוסטלו ב-39 משחקים, מהם פתח בשישה, עם ממוצעים של 7.0 נקודות ו-5.0 ריבאונדים ב-20.4 דקות. קוסטלו הצליח לקלוע בספרות כפולות ב-11 משחקים, ולקח מספר דו-ספרתי של ריבאונדים בשניים מהם, מול לויולה (13 נקודות ו-11 ריבאונדים) וטקסס סאות'רן (17 נקודות, שיא קריירה, ו-10 ריבאונדים). הוא חסם לפחות פעמיים ב-13 משחקים, כולל ארבע מול מישיגן ופרדו. בסוף השנה הוא זכה בהצטיינות אקדמית של אזור ה-Big Ten.
איווה אנרג'י (2016–2017)
לאחר שלא נבחר בדראפט ה-NBA 2016 הצטרף קוסטלו לאטלנטה הוקס לליגת הקיץ של ה-NBA. ב-26 ביולי 2016 הוא חתם בהוקס, אך הם ניפו אותו מסגלם ב-17 באוקטובר לאחר שהופיע בשני משחקי קדם העונה. הוא חתם בממפיס גריזליס ב-20 באוקטובר, אך נחתך ב-24 באוקטובר. חמישה ימים לאחר מכן הוא נרכש על ידי איווה אנרג'י מליגת הפיתוח של ה-NBA כשחקן שותף של הגריזליס.
אבלינו (2018–2019)
ב-2 באוגוסט 2018 חתם קוסטלו באבלינו מהסרייה א' האיטלקית.
גראן קנריה (2019–2021)
ב-2019 חתם קוסטלו בגראן קנריה מליגת ה-ACB הספרדית. בעונת 2019/20 הוא רשם ממוצעים של 11.4 נקודות ו-7.8 ריבאונדים למשחק, וב-25 ביוני 2020 האריך את חוזהו בשנתיים. במהלך עונת העמיד קוסטלו רשם ממוצעים של 12.5 נקודות, 5.9 ריבאונדים ו-1.2 אסיסטים ב-ACB, ו-10.2 נקודות, 6.5 ריבאונדים ו-1.7 אסיסטים ביורוקאפ.
בסקוניה (2021–הווה)
ב-5 ביולי 2021 חתם קוסטלו לשלוש שנים בסאסקי בסקוניה מליגת העל הספרדית והיורוליג.
קריירה בנבחרת הלאומית
קוסטלו קיבל אזרחות איווארית וזכה עם נבחרת חוף השנהב בכדורסל במדליית כסף באליפות אפריקה בכדורסל 2021.
אליפות וימבלדון 2009
אליפות וימבלדון 2009 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-22 ביוני והסתיימה ב-5 ביולי. תוכנית התחרות כללה תחרויות גברים, תחרויות נשים ותחרויות זוגות גברים, זוגות נשים וזוגות מעורבים.
הפרסים
מנצחי תחרויות קיבלו את הפרסים הבאים:
סך הפרסים באליפות היה £12,550,000.
תחרות הגברים
בתחרות זו השתתפו 128 טניסאים שחולקו ל-8 בתים. השנה דורגו 32 ספורטאים. 16 המשתתפים החזקים דורגו כדלקמן:
תחרות הנשים
בתחרות הנשים השתתפו 128 טניסאיות שחולקו ל-8 בתים. השנה דורגו 32 טניסאיות. להלן ה-16 טניסאיות הראשונות שזכו לדירוג:
במשחק הגמר כמו בשנה הקודמת ונוס ויליאמס מארצות הברית נפגשה עם אחותה סרינה ויליאמס אך הפעם הפסידה בשתי מערכות. באותה שנה סרינה ויליאמס ניצחה גם באליפות אוסטרליה הפתוחה.
תחרות זוגות גברים
בתחרות השתתפו 64 זוגות. 16 זוגות דורגו:
במשחק הגמר דניאל נסטור מקנדה וננד זימוניץ' מסרביה נפגשו עם בוב בריאן ומייק בריאן מארצות הברית וניצחו ב-4 מערכות.
תחרות זוגות נשים
במשחק הגמר סרינה ויליאמס וונוס ויליאמס מארצות הברית נפגשו עם סמנתה סטוסור ורנה סטאבס מאוסטרליה וניצחו אותן ב-2 מערכות. באותה שנה הזוג ניצח גם באליפות אוסטרליה הפתוחה ובאליפות ארצות הברית הפתוחה.
תחרות זוגות מעורבים
בתחרות השתתפו 64 זוגות. 16 זוגות קיבלו דירוג:
ישראל בווימבלדון
כמו בשנת הקודמת טניסאים ישראלים השתתפו בכל התחרויות.
בתחרות הגברים דודי סלע ניצח בסיבוב הראשון את סנטיאגו גונסאלס ממקסיקו ב-4 מערכות. בסיבוב השני הוא ניצח את הגרמני ריינר שיטלר שהיה מדורג במקום ה-18 ב-3 מערכות. בסיבוב השלישי דודי סלע שיחק נגד המדורג מס' 15 טומי רוברדו מספרד וניצח אותו ב-4 מערכות. בסיבוב הרביעי הוא נפגש עם המדורג ה-4 בתחרות נובאק ג'וקוביץ' מסרביה והפסיד ב-3 מערכות.
בתחרות הנשים שחר פאר בסיבוב הראשון נפגשה עם מריה-אלנה קמרין מאיטליה וניצחה בשתי מערכות. בסיבוב השני היא הפסידה לנדיה פטרובה מרוסיה שהייתה מדורגת במקום ה-10 בשתי מערכות.
בתחרות זוגות גברים השתתפו 3 טניסאים ישראלים.
בתחרות זוגות נשים שחר פאר שיחקה עם ג'יסלה דולקו מארגנטינה. בסיבוב הראשון הן ניצחו בשתי מערכות. בסיבוב השני הן נפגשו עם זוג סיני שהיה מדורג במקום ה-13 והפסידו בשתי מערכות.
בתחרות זוגות מעורבים אנדי רם שיחק עם אנה צ'קבטדזה מרוסיה. בסיבוב הראשון הם נפגשו עם צמד רוסי והפסידו ב-3 מערכות.
ברט קרויזר
ברט אליוט קרויזר (באנגלית: Brett Elliott Crozier; נולד ב-24 בפברואר 1970) הוא קפטן בצי ארצות הברית. בתפקידו האחרון שירת כמפקד נושאת המטוסים תאודור רוזוולט.
ביוגרפיה
קרויזר נולד וגדל סנטה רוזה, קליפורניה. ב-1992 סיים לימודים באקדמיה הימית של ארצות הברית והתגייס לצי ארצות הברית, הוא בחר לשרת בכוחות האוויר, והוכשר כטייס מסוקים. ב-1999, בצעד נדיר, עשה הסבה למטוסי קרב והוסמך כטייס קרב בצי האמריקני. כטייס קרב לחם קרויזר במבצע חופש לעיראק ושירת במגוון תפקידי מטה ופיקוד בצי ובהם פיקוד על טייסת מטוסי F/A-18 הורנט. בהמשך מונה לפקד על נושאת המטוסים תאודור רוזוולט. קרויזר הודח מתפקידו לאחר שבתגובה לכך שפיקוד הצי האמריקני סירב לפנות מספינתו יותר ממאה מאנשי צוותו שחלו בקורונה, שלח מכתב לכלי התקשורת שבו חשף את המצב בספינה. אף שבעקבות מכתבו אנשיו פונו לקבלת טיפול, מזכיר הצי תומאס מודלי הדיח אותו מתפקידו בנימוק שחרג מסמכותו כשחשף את הפרשה לציבור.
ולטר אופי
ולטר הוגו אוֹפֵי (בגרמנית: Walter Ophey; 25 במרץ 1882 – 11 בינואר 1930) היה צייר ומעצב גרפי גרמני, בסגנון האקספרסיוניזם.
ביוגרפיה
ולטר אופי נולד ב־25 במרץ 1882 בעיר יופן (Eupen) (בהווה בבלגיה) ללואיז הייבר ולרואה החשבון אמיל אופי. אביו נפטר בדצמבר 1888 ואמו חזרה לעבוד והעבירה שיעורי מוזיקה. הוא למד אצל הפסל קרל קראוס (1859–1906) בשנת 1900 הוא למד באקדמיה לאמנות בדיסלדורף, אצל פריץ רובר ווילי ספאץ (1861-1931).
בשנת 1912 הצטרף אופי לקבוצת זונדרבונד עם ציירים אחרים מדיסלדורף, יוליוס ברץ, מקס קלרנבך, אוגוסט דויסר, וילהלם שמור והאחים קרלי סון-רטל, אוטו סון-רטל  ואלפרד סון-רטל.
בשנת 1919 הוא היה חבר מייסד בעמותת האמנות הצעירה של ריינלנד (דאס ג'ונגה ריינלנד) לצד ורנר הייזר, היינריך נאון, ארתור קאופמן, קרלו מנסה, והאדריכל וילהלם קרייז.
יצירתו
עבודתו האמנותית של אופי מתחילה בצבעי המים "סיפור פנטסטי", היצירה המוקדמת והמשומרת ביותר, משנת 1894. מאמצע שנות ה-90 של המאה ה-19 נערכו הרישומים הראשונים של אזור יופן. בפרט בעמק וסדרה ובכפרים קטנים בין אאכן ליופן, הוא מצא מוטיבים לתמונותיו, בהם השתמש עד לסביבות 1906.
עם הציור Beim Brandts Jupp, מוטיב החורש, טען אופי כי השיג את פריצתו האמנותית באביב 1905. התמונה המרובעת מציגה שני גזעי ערבה ועץ ערבה שלישי בצד ימין במרכז התמונה, שגזעו נוטה לכיוון ימין בתמונה. לראשונה אופי תיאר את המוטיב שלו באור שמש, והמריחה של הצבע הופכת את הציור לחופשי ואינטנסיבי יותר מאשר בעבודות הקודמות. אופי כינה את הציור על שם מסעדה המוצגת ברקע.
מבחינת המוטיבים, הטכניקה והצבע בעבודותיו, אופי היה הצייר הראשון של דיסלדורף שהשתחרר מהמודל הוותיק של ציור הנוף ההולנדי.
שלב של הציור באוויר הפתוח החל בשנת 1908, והתמונה "שמש אביבית" משנת 1908 היא אחת התמונות החדשניות ביותר של שנת 1908 בסגנון עבודה זה – צבעיה בהירים במיוחד וסגנון הציור הוא פוינטליסטי.
שיאו של שלב אמנותי זה התפתח במסעו הראשון לאיטליה בשנת 1910.
מורשתו
תערוכת האמנות "וולטר אופי, הצג את צבעיך!" הוצגה בשנים 2018–2019 במוזיאון קונסטפלאסט, ובשנת 2019–2020 בוירצבורג.
רופאים ללא גבולות
רופאים ללא גבולות (הידוע גם בשמו הצרפתי: ) הוא ארגון הנותן סיוע רפואי והומניטרי לאנשים ללא קשר לשיוכם הדתי או הפוליטי. הוא ידוע בזכות פרויקטי הסיוע שלו באזורים מוכי מלחמה ולארצות מתפתחות מוכות מחלה אנדמית.